हिंदचीन

हिंदचीन (अंग्रेजी: French Indochina ; फ़्रांसीसी: Indochine française; ख्मेर: សហភាពឥណ្ឌូចិន, वियतनामी : Đông Dương thuộc Pháp), फ्रांस के उपनिवेशों का समूह का नाम था। इसका आधिकारिक नाम था हिंदचिनी संघ (फ़्रांसिसी: Fédération indochinoise)। 

१८८७ में वियतनाम के तीन क्षेत्रों (उत्तर में तोंकिन, बीच में अन्नाम और दक्षिण में कोचीनचीन) को कम्बोडिया के साथ जोड़ दिया गया। १८९३ में लाओस और १८९८ में क्वांगचाउ वान को जोड़ा गया। १९०२ तक इसकी राजधानी साइगॉन थी, फिर १९३९ तक हनोई, और १९४५ तक दा लात। उसके बाद इसकी राजधानी फिर से साइगॉन हो गई।

द्वितीय विश्वयुद्ध में फ़्रांस के हार के बाद, इसका प्रशासन विशी सरकार द्वारा किया गया, और मार्च १९४५ तक यह जापानी कब्ज़े में था। १९४१ से वियत मिन्ह नामक साम्यवादी सेना ने हो ची मिन्ह के नेतृत्व जापानियों के ख़िलाफ़ विद्रोह शुरू किया। अगस्त १९४५ में उन्होंने स्वतंत्रता की घोषणा की और फ़्रांस के ख़िलाफ़ युद्ध जारी रखा, हो प्रथम हिंदचीन युद्ध बना।

साइगॉन में साम्यवादी-विरोधी वियतनाम राज्य को १९४९ में स्वतंत्रता प्रदान किया गया, जिसके राजा बाओ दाई थे। ९ नवंबर १९५३ को लाओस साम्राज्य और कम्बोडिया साम्राज्य स्वतंत्र हुए। १९५४ के जिनेवा सम्मलेन के बाद फ़्रांसिसी वियतनाम से निकल गए और फ़्रांसिसी हिंदचीन का अंत हो गया। 

श्रेणी:वियतनाम
श्रेणी:उपनिवेश